  Майя Бывальцева Ижкарысь гурт возёсъя кун академилы кивалтӥсе выльысь бырйизы Александр Любимовез. Со сярысь ивортэмын вылӥ дышетсконнилэн нимлыко сайтаз. Быръён конференци 29-тӥ толсуре ортчиз. Отчы 125 делегатъёс пыриськизы. 76-ез академилэн али кивалтӥсезлы Александр Любимовлы куаразэс сётӥзы. Россиысь Гурт возёсъя министерстволы соин ужан тупанкылэз 5 арлы юнматыны ӵектэмын. ВАТСАН Александр Иванович Любимов Вордскиз 20-тӥ пӧсьтолэзе 1950-тӥ арын.  Ижкарысь гурт возёсъя институтэз «зооинженер» ӧнеръя йылпумъяз. Гурт возёс тодосъя доктор, профессор.  1968–1969 аръёсы — Ижкарысь машинаос лэсьтонъя заводысь 72 номеро цехысь автоматчик;  1969–1971 аръёсы — Совето Армиын служба нуиз;  1971–1972 аръёсы — Ижкарысь радиозаводын механосборочной ужъёсъя слесарь;  1972–1977 аръёсы — Ижкарысь гурт возёсъя институтысь студент;  1977–1978 аръёсы — Ижкарысь гурт возёсъя институтысь ассистент;  1978–1980 аръёсы — УАССР-ысь гурт возёсъя министерствоысь валтӥсь зоотехник;  1980–1988 аръёсы — Ижкарысь гурт возёсъя институтысь гурт возёс пудоез сюдонъя но будэтонъя кафедраысь ассистент, валтӥсь преподаватель, доцент, факультетлэн деканэз:  1988–2001 аръёсы — Ижкарысь гурт возёсъя кун академиын дышетон ужъя проректор;  2002-тӥ арысен — Ижкарысь гурт возёсъя кун академилэн ректорез. Тегъёс: Дышетон Ижкар ИжГСХА Удмуртия  